
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1331 

3 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή εξουσιοδότησης υπογραφής «Με εντολή 
Αντιπεριφερειάρχη» στον Προϊστάμενο της Διεύ¬ 
θυνσης Ανάπτυξης της Περιφερειακής Ενότητας 
Λάρισας και στους Προϊστάμενους και σε υπαλ¬ 
λήλους των Τμημάτων αυτής. 1 

Καθιέρωση υπερωριακής εργασίας με αμοιβή, κατά 
το έτος 2013, για το προσωπικό της Ομάδας 
Διοίκησης του έργου με τίτλο «ΡΑΒΚ3 \Α/ΙΤΗθυΤ 
ΒΟΒΘΕΒ3» στο πλαίσιο του συγχρηματοδοτού- 
μενου Ευρωπαϊκού Προγράμματος Εδαφικής Συ¬ 
νεργασίας Ελλάδα - Ιταλία 2007-2013. 2 

Καθιέρωση υπερωριακής εργασίας με αμοιβή, κατά 
το έτος 2013, για το προσωπικό της Ομάδας Δι¬ 
οίκησης του έργου με τίτλο «Προώθηση και ενί¬ 
σχυση της κοινής θαλάσσιας κουλτούρας - Μερηε 
Θγθοι3 Μβγθ» στο πλαίσιο του συγχρηματοδοτού- 
μενου Ευρωπαϊκού Προγράμματος Εδαφικής Συ¬ 
νεργασίας Ελλάδα - Ιταλία 2007-2013. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην με αριθμό πρωτοκόλλου: 
10054/2484/8.4.2013 Απόφαση του Υφυπουργού Ερ¬ 


γασίας, Κοινωνικής Ασφάλισης και Πρόνοιας 4 

ΑΠΟΦΑΣΕΙ Σ 

Αριθμ. Οικ. ΔΑ/Φ2/2518 (1) 


Παροχή εξουσιοδότησης υπογραφής «Με εντολή Αντι- 
περιφερειάρχη» στον Προϊστάμενο της Διεύθυνσης 
Ανάπτυξης της Περιφερειακής Ενότητας Λάρισας 
και στους Προϊστάμενους και σε υπαλλήλους των 
Τ μημάτων αυτής. 

Η ΑΝΤΙΠΕΡΙΦΕΡΕΙΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις των άρθρων 3,113,159 παρ. 1,160 παρ. 2 
και 3 και 186 του Ν. 3852/2010 (Φ.Ε.Κ. 87 τ.Α') «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 


2. Τις διατάξεις του άρθρου 6, παρ. 11 του Ν. 4071/2012 
(ΦΕΚ 85/2012/τ.Α') «Ρυθμίσεις για την τοπική ανάπτυξη, 
την αυτοδιοίκηση και την αποκεντρωμένη διοίκηση Εν¬ 
σωμάτωση Οδηγίας 2009/50/ΕΚ». 

3. Τις διατάξεις του άρθρου 9 παρ. 2 και 3 του «Κώδικα 
Διοικητικής Διαδικασίας» (Ν. 2690/1999 ΦΕΚ 45/1999/τ.Α'). 

4. Τις διατάξεις του άρθρου 7 παρ. 2 περ. β του 
Ν. 3469/2006 (ΦΕΚ 131/2006/τ.Α') «Εθνικό Τυπογραφείο, 
Εφημερίς της Κυβερνήσεως και άλλες διατάξεις». 

5. Τις διατάξεις του άρθρου 90 παρ. 3 του Κώδικα Νο¬ 
μοθεσίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
(ΦΕΚ 98/22.04.2005/τ.Α') «Κωδικοποίηση της νομοθεσίας 
για την Κυβέρνηση και τα κυβερνητικά όργανα». 

6. Τις διατάξεις του Π.Δ. 129/2010 (Φ.Ε.Κ. 222 τ.Α') «Ορ¬ 
γανισμός της Περιφέρειας Θεσσαλίας.» 

7. Τη με αριθμό 1/03.01.2011 (Φ.Ε.Κ. 3/05.01.2011/τ.Β') από¬ 
φαση του Περιφερειάρχη Θεσσαλίας «Ανάθεση άσκησης 
τομέων αρμοδιοτήτων στην Αντιπεριφερειάρχη Λάρι¬ 
σας.». 

8. Την ανάγκη απλούστευσης των διαδικασιών για 
ταχύτερη διεκπεραίωση των υπηρεσιακών θεμάτων, κα¬ 
λύτερη εξυπηρέτηση των πολιτών και διασφάλιση της 
αποδοτικής και εύρυθμης λειτουργίας της Διεύθυνσης 
Ανάπτυξης της Περιφερειακής Ενότητας Λάρισας. 

9. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του Κράτους ή 
της Περιφέρειας Θεσσαλίας, αποφασίζουμε: 

I) Οι κάτωθι αρμοδιότητες της Διεύθυνσης Ανάπτυξης 
Π. Ε. Λάρισας, θα ασκούνται αποκλειστικά από εμάς 
λόγω της μείζονος σημασίας τους: 

Αρμοδιότητες που αφορούν στον Υποτομέα Βιομη¬ 
χανίας και Βιοτεχνίας 

1. Η χορήγηση, σύμφωνα με το ν. 3325/2005 (ΦΕΚ 68 Α') 
όπως ισχύει και του Ν. 3982/11 (ΦΕΚ 143Α'), αδειών εγκα¬ 
τάστασης, επέκτασης, εκσυγχρονισμού και λειτουργίας 
βιοτεχνιών, βιομηχανιών και ηλεκτρομηχανολογικών 
εγκαταστάσεων λατομείων αδρανών υλικών υψηλής 
όχλησης ανεξαρτήτου κινητήριας ισχύος, καθώς και 
μέσης όχλησης κινητήριας ισχύος άνω των 250 Κ \Ν. 

2. Η επιβολή ολικής ή μερικής, προσωρινής ή ορι¬ 
στικής, διακοπής της λειτουργίας της δραστηριότητας 
σε όσους ιδρύουν, επεκτείνουν, εκσυγχρονίζουν και 

λειτουργούν επαγγελματικά εργαστήρια, βιομηχανίες 
και βιοτεχνίες αρμοδιότητας της Διεύθυνσης, κατά 
παράβαση των διατάξεων των άρθρων 17 έως 40 του 
Ν. 3982/11 (ΦΕΚ 143Α') και των κανονιστικών πράξεων 
που εκδίδονται κατ’ εξουσιοδότησή τους, καθώς και σε 
περίπτωση μη τήρησης των όρων ή περιορισμών που 
τίθενται με αποφάσεις της Αδειοδοτούσας Αρχής. 

3. Η έγκριση των περιβαλλοντικών όρων βιοτεχνιών, 
βιομηχανιών και ηλεκτρομηχανολογικών εγκαταστάσε¬ 
ων λατομείων αδρανών υλικών. 

4. Η έγκριση παραγωγής και κυκλοφορίας εκρηκτι¬ 
κών υλικών, καθώς και η επιβολή προστίμων σε βάρος 
οποιουδήποτε παράγει, κατέχει ή διαθέτει στην αγορά 
εκρηκτικά που δεν πληρούν τις νόμιμες προϋποθέσεις. 

5. Η καταχώρηση της μελέτης ασφαλείας (επικινδυ- 
νότητας) και η δημοσιοποίηση αυτής, ο έλεγχος και η 
επιβολή κυρώσεων των μονάδων αρμοδιότητας του πα¬ 
ρόντος Τμήματος, που η δραστηριότητα τους περικλείει 
κινδύνους από ατυχήματα μεγάλης έκτασης, σύμφωνα 
με τις διατάξεις της υπ’ αριθμ. 5697/590/2000 κοινής 
υπουργικής απόφασης. 

6. Η έκδοση της απόφασης που προβλέπεται στην 
παράγραφο 3 του άρθρου 2 της υπ’ αριθμ. 3329/1989 
κοινής υπουργικής απόφασης (ΦΕΚ 132Β'), σχετικά με 
τη μείωση των αποστάσεων ασφαλείας, μεταξύ εργο¬ 
στασίου και αποθήκης προκειμένου για εγκαταστάσεις 
εργοστασίου εκρηκτικών. 

7. Η επιβολή των διοικητικών κυρώσεων που προβλέ- 
πονται στις διατάξεις του άρθρου 29 του ν. Ν. 3982/11, 
σε διυλιστήρια και σε εταιρίες εμπορίας με εγκατα¬ 
στάσεις αποθήκευσης και διακίνησης υγρών καυσίμων, 
υγραερίων, λιπαντικών και ασφάλτου. 

8. Η χορήγηση ειδικών αδειών εργοστασίων κατασκευ¬ 
ής και επισκευής ατμολεβητών. 

9. Η επιβολή κυρώσεων σύμφωνα με την παρ. 3 του 
άρθρου 29 του Ν. 3982/11 (ΦΕΚ 143Α'), σε όσους ιδρύουν, 
επεκτείνουν, εκσυγχρονίζουν και λειτουργούν επαγγελ¬ 
ματικά εργαστήρια, βιομηχανίες και βιοτεχνίες αρμοδι¬ 
ότητας της Διεύθυνσης, κατά παράβαση των διατάξεων 
των άρθρων 17 έως 40 αυτού και των κανονιστικών πρά¬ 
ξεων που εκδίδονται κατ’ εξουσιοδότησή τους καθώς 
και σε περίπτωση μη τήρησης των όρων ή περιορισμών 
που τίθενται με αποφάσεις της Αδειοδοτούσας Αρχής, 
για χρηματικό ποσό από 10.000 € και άνω. 

10. Η έκδοση απόφασης προσωρινής ή οριστικής δια¬ 
κοπής της λειτουργίας του συνόλου ή μέρους των μο¬ 
νάδων, ύστερα από σχετική εισήγηση των συναρμόδιων 
Υπηρεσιών, Αρχών, Επιθεωρητών ή Φορέων, οι οποίοι 
χορηγούν ειδικές άδειες ή εγκρίσεις ή βεβαιώσεις ή 
ασκούν ειδικούς ελέγχους, για λόγους σχετικά με πα¬ 
ράβαση διατάξεων αρμοδιότητας τους. 

Αρμοδιότητες που αφορούν στον Υποτομέα Ενέργειας 

1. Η χορήγηση αδειών εγκατάστασης για ίδια χρήση 
ενεργειακών συστημάτων θέρμανσης ή ψύξης χώρων, 
μέσω της εκμετάλλευσης της θερμότητας των γεωλο¬ 
γικών σχηματισμών και των νερών επιφανειακών και 
υπογείων, που δεν χαρακτηρίζονται σύμφωνα με τις δι¬ 
ατάξεις του ν. 3175/2003 (ΦΕΚ 207Α') γεωθερμικό υλικό. 

2. Η έκδοση απόφασης σύμφωνα με την παρ. 7 του 
άρθρου 3 του ν. 2244/1994 (ΦΕΚ 168Α'), όπως ισχύει, με 
την οποία σταθμοί ηλεκτροπαραγωγής που προκαλούν 
δυσμενείς επιπτώσεις στο περιβάλλον ή κίνδυνο για 
τους εργαζόμενους αυτούς εξαιρούνται από την απαλ¬ 


λαγή υποχρέωσης εφοδιασμού με άδεια εγκατάστασης 
και λειτουργίας. 

3. Η χορήγηση αδειών εγκατάστασης, επέκτασης και 
λειτουργίας εγκαταστάσεων: 

I. αποθήκευσης και διακίνησης υγρών καυσίμων, υγρα¬ 
ερίων, λιπαντικών και ασφάλτου χωρητικότητας άνω 
των 10.000 και μέχρι 50.000 Μ3, 

II. μονάδων αναγέννησης ορυκτελαίων, ανεξαρτήτως 
ιπποδύναμης και με αποθηκευτική ικανότητα άνω των 
10.000 και μέχρι 50.000 Μ3, 

III. εμφιαλώσεως υγραερίων, με αποθηκευτική ικανό¬ 
τητα άνω των 10.000 και μέχρι 50.000 Μ3, 

IV. συσκευασίας λιπαντικών, με αποθηκευτική ικανό¬ 
τητα άνω των 10.000 και μέχρι 50.000 Μ3, 

V. ερευνών και εκμετάλλευσης υδρογονανθράκων, 
με αποθηκευτική ικανότητα άνω των 10.000 και μέχρι 
50.000 Μ3, 

VI. αποθήκευσης, διακίνησης και διανομής φυσικού 
αερίου, με αποθηκευτική ικανότητα άνω των 10.000 και 
μέχρι 50.000 Μ3 

Αρμοδιότητες που αφορούν στον Υποτομέα Ορυκτού 
Πλούτου 

1. Η χορήγηση και η ανάκληση αδειών εκμετάλλευσης 
σε ιδιόκτητα λατομεία αδρανών υλικών, καθώς και σε 
δημοτικά, κοινοτικά και λατομεία Ν.Π.Δ.Δ. σύμφωνα και 
με την παράγραφο 10 του άρθρου 3 του π.δ. 78/2006. 

2. Η παράταση αδειών λειτουργίας λατομείων αδρα¬ 
νών υλικών, που λειτουργούν εκτός λατομικών περιο¬ 
χών, εφόσον συντρέχουν προϋποθέσεις εφαρμογής του 
άρθρου 20 του ν. 2115/1993 (ΦΕΚ 15Α'). 

3. Η χορήγηση αδειών εκμετάλλευσης λατομείων αρ¬ 
γίλων και μαργών πλινθοποιίας και κεραμοποιίας. 

4. Η χορήγηση αδειών εκμετάλλευσης λατομείων σχι- 
στολιθικών πλακών. 

5. Η έγκριση εισφοράς σε εταιρεία του συνόλου των 
μισθωτικών δικαιωμάτων, επί ιδιωτικών λατομείων. 

Αρμοδιότητες που αφορούν στο Τμήμα Εμπορίου και 
Τουρισμού 

1. Η έκδοση αποφάσεων επιβολής προστίμου, σύμφωνα 
με την ΚΥΑ 15523/30.08.2006, άρθρο 3 παρ. 1β και 4 και 
άρθρο 21. 

2. Η έκδοση αποφάσεων για προσωρινή ή οριστική 
ανάκληση της άδειας επιχειρήσεων, σύμφωνα με τις 
διατάξεις του Ν.Δ. 136/46 όπως τροποποιήθηκε με τον 
Ν. 3668/2008. 

3. Η συγκρότηση Περιφερειακής Επιτροπής Εμπορίου 
Ν. 3668/2008. 

4. Η συγκρότηση Επιτροπής μισθώσεων. 

5. Η σύσταση Επιτροπής Εμπορίου. 

6. Η σύσταση Επιτροπής τοποθέτησης Λαϊκών Αγορών. 

7. Η χορήγηση των αδειών άσκησης υπαιθρίου εμπο¬ 
ρίου από παραγωγούς 

8. Η συγκρότηση δευτεροβάθμιου συμβουλίου Θεά¬ 
τρων - Κινηματογράφου και Καταστημάτων άνω των 
διακοσίων (200) καθισμάτων. 

Αρμοδιότητα που αφορούν το Τμήμα Δια Βίου Μάθη¬ 
σης. Παιδείας και Απασχόλησης 

1. Η εκδίκαση εφέσεων κατά ποινών, που επιβάλλο¬ 
νται στους εργαζόμενους με βάση τους κανονισμούς 
εργασίας που έχουν κυρωθεί κατά τη διαδικασία του 
Ν.Δ. 3789/1957, (Ν.Δ. 3789/1957, Π.Δ. 369/1989, Π.Δ. 95/1993, 
Β.Δ. 179/1970). 

2. Η έγκριση σχολικών εκδρομών στο εξωτερικό. 

3. Συγκρότηση συμβουλίων και Επιτροπών, αρμοδιότη¬ 
τας Υπουργείου Εργασίας και Κοινωνικών Ασφαλίσεων. 

4. Η λειτουργία πιστοποιημένων Κ.Ε.Κ. σύμφωνα με 
την κείμενη νομοθεσία. 

5. Η έγκριση της αδελφοποίησης σχολείων της χώρας 
με σχολεία της αλλοδαπής, της συνεργασίας αυτών, 
καθώς και της συμμετοχής μαθητών σε διεθνείς μαθη¬ 
τικές συναντήσεις. 

6. Η χορήγηση αδειών ίδρυσης και λειτουργίας Ανώ¬ 
τερων Σχολών Δραματικής Τέχνης, Χορού και Κινημα¬ 
τογράφου, σύμφωνα με την κείμενη νομοθεσία. 

Αρμοδιότητες που αφορούν στον τομέα Διοικητικών 
Διαδικασιών 

1. Η χορήγηση πόσης φύσεως αδειών στον Προϊστά¬ 
μενο της Διεύθυνσης Ανάπτυξης. 

2. Η έγκριση μετακίνησης εκτός έδρας εκτός Νομού 
στους υπαλλήλους της Διεύθυνσης Ανάπτυξης. 

II) Εξουσιοδοτούμε τον προϊστάμενο Της Διεύθυνσης 
Ανάπτυξης Π. Ε. Λάρισας να υπογράφει «Με εντολή Αντι- 
περιφερειάρχη», τα κατωτέρω έγγραφα και αποφάσεις 
αρμοδιότητας της υπηρεσίας: 

Αρμοδιότητες που αφορούν στον Υποτομέα Βιομηχα¬ 
νίας και Βιοτεχνίας 

1. Η χορήγηση, σύμφωνα με το ν. 3325/2005 (ΦΕΚ 68Α') 
όπως ισχύει και του Ν. 3982/11 (ΦΕΚ 142Α') αδειών εγκα¬ 
τάστασης, επέκτασης, εκσυγχρονισμού και λειτουργίας 
βιοτεχνιών, βιομηχανιών και 

ηλεκτρομηχανολογικών εγκαταστάσεων λατομείων 
αδρανών υλικών χαμηλής όχλησης, καθώς και μέσης 

όχλησης κινητήριας ισχύος κάτω των 250 Κ\Λ/. 

2. Η χορήγηση άδειας εγκατάστασης, άδειας λει¬ 
τουργίας και ειδικής δήλωσης στεγνοκαθαριοτηρίων, 
πλυντηρίων ρούχων, σιδηρωτηρίων ρούχων και ταπη- 
τοκαθαριστηρίων, δημόσιας χρήσης. 

3. Η αποδοχή των πιστοποιητικών καταλληλότητας 
των μηχανημάτων παραγωγής εκρηκτικών υλών. 

4. Η αποδοχή του διορισμού, της απολύσεως ή της 
παραιτήσεως των υπευθύνων συντηρήσεως και του Δι¬ 
ευθυντή παραγωγής των μονάδων παραγωγής εκρηκτι¬ 
κών υλών, καθώς και η διενέργεια ελέγχου περί του εάν 
συντρέχει η προϋπόθεση της διετούς προϋπηρεσίας σε 
εργοστάσιο παραγωγής εκρηκτικών υλών στην περί¬ 
πτωση διορισμού του ως άνω Διευθυντή. 

5. Η αποδοχή της αναφοράς των μονάδων παραγωγής 
εκρηκτικών υλών για τυχόν ατυχήματα που έχουν συμβεί 
και η σύνταξη σχετικής έκθεσης. 

6. Η έγκριση της γενικής διαταγής που εκδίδει κάθε 
μονάδα παραγωγής εκρηκτικών υλών. 

7. Η επιβολή κυρώσεων σύμφωνα με την παρ. 3 του 
άρθρου 29 του Ν. 3982/11 (ΦΕΚ 143Α'), σε όσους ιδρύουν, 
επεκτείνουν, εκσυγχρονίζουν και λειτουργούν επαγγελ¬ 
ματικά εργαστήρια, βιομηχανίες και βιοτεχνίες αρμοδιό¬ 
τητας της Διεύθυνσης, κατά παράβαση των διατάξεων 
των άρθρων 17 έως 40 αυτού και των κανονιστικών πρά¬ 
ξεων που εκδίδονται κατ’ εξουσιοδότησή τους, καθώς 
και σε περίπτωση μη τήρησης των όρων ή περιορισμών 
που τίθενται με αποφάσεις της Αδειοδοτούσας Αρχής 
για χρηματικό ποσό έως 10.000 € 

8. Η επιβολή των προβλεπόμενων κυρώσεων στις 
επιχειρήσεις ναυπήγησης, μετατροπής, επισκευής και 
συντήρησης πλοίων. 

Αρμοδιότητες που αφορούν στον Υποτομέα Ενέργειας 

1. Η χορήγηση αδειών εγκατάστασης και λειτουρ¬ 


γίας εφεδρικών σταθμών ηλεκτροπαραγωγής σε 
ιδιώτες. 

2. Η χορήγηση άδειας για διανομή και εμφιάλωση 
υγραερίου, καθώς και η επιβολή κυρώσεων στις μονάδες 
εμφιάλωσης υγραερίου και στους πωλητές πετρελαίου 
θέρμανσης. 

3. Η χορήγηση αδειών εγκατάστασης, επέκτασης και 
λειτουργίας εγκαταστάσεων: 

I. αποθήκευσης και διακίνησης υγρών καυσίμων, υγρα¬ 
ερίων, λιπαντικών και ασφάλτου χωρητικότητας έως 
10.000 Μ3, 

II. μονάδων αναγέννησης ορυκτελαίων, ανεξαρτήτως ιπ¬ 
ποδύναμης και με αποθηκευτική ικανότητα έως 10.000 Μ3, 

III. εμφιαλώσεως υγραερίων, με αποθηκευτική ικανό¬ 
τητα έως 10.000 Μ3, 

IV. συσκευασίας λιπαντικών, με αποθηκευτική ικανό¬ 
τητα έως 10.000 Μ3, 

V. ερευνών και εκμετάλλευσης υδρογονανθράκων, με 
αποθηκευτική ικανότητα έως 10.000 Μ3, 

VI. αποθήκευσης, διακίνησης και διανομής φυσικού 
αερίου, με αποθηκευτική ικανότητα έως 10.000 Μ3, 

Αρμοδιότητες που αφορούν στον Υποτομέα Ορυκτού 
Πλούτου 

1. Η έγκριση ατελούς εισαγωγής μηχανημάτων, που 
προορίζονται για μεταλλευτικές και λατομικές εγκα¬ 
ταστάσεις και ειδικών μηχανημάτων για τις ανάγκες 
των μεταλλείων. 

Αρμοδιότητες που αφορούν στο Τμήμα Επαγγέλματος 

1. Η συγκρότηση της εξεταστικής επιτροπής διενέρ¬ 
γειας των εξετάσεων για τη χορήγηση των αδειών σε 
υδραυλικούς, ηλεκτρολόγους, μηχανοτεχνίτες, χειριστές 
μηχανημάτων, ηλεκτροσυγκολλητές καθώς και αδειών 
διενέργειας γομώσεων και πυροδοτήσεων υπονόμων 
και αποκολλήσεων επισφαλών όγκων από τα μέτωπα 
εξόρυξης σε μεταλλεία και λατομεία. 

Αρμοδιότητες που αφορούν στο Τμήμα Εμπορίου και 
Τουρισμού 

1. Η έκδοση αποφάσεων επιβολής προστίμου, σύμφωνα 
με το άρθρο 35 του Ν. 2093/1992. 

2. Η επιβολή κυρώσεων για παραβάσεις διατάξεων 
του Ν. 3054/02 «Οργάνωση της Αγοράς Πετρελαιοει¬ 
δών και άλλες διατάξεις» όπως τροποποιήθηκε με το 
Ν. 3734/2009. 

3. Η έκδοση αποφάσεων επιβολής προστίμου, σύμφω¬ 
να με τις διατάξεις του Ν.Δ. 136/46 όπως τροποποιήθηκε 
με τον Ν. 3668/2008. 

4. Η έκδοση αποφάσεων επιβολής προστίμου για πα¬ 
ραβάσεις νομοθεσίας περί εκπτώσεων (Ν. 2741/1999), 
όπως τροποποιήθηκε με το Ν. 3377/2005. 

5. Η εφαρμογή προγραμμάτων τουριστικής ανάπτυξης. 

Αρμοδιότητες που αφορούν στο Τμήμα Διά Βίου Μά¬ 
θησης, Παιδείας και Απασχόληση 

1. Η Χορήγηση άδειας εργασίας ή άλλης βοήθειας για 
επαγγελματική αποκατάσταση των αναγνωρισμένων 
από την πολιτεία ως προσφύγων, των αιτούντων άσυλο 
και των προσωρινά διαμενόντων για λόγους, ανθρωπι¬ 
στικούς σύμφωνα με το Π.Δ. 189/1998. 

Αρμοδιότητες που αφορούν στο Τμήμα Διοικητικών 
Διαδικασιών 

2. Η χρέωση στους αρμόδιους υπαλλήλους της Διεύ¬ 
θυνσης Ανάπτυξης αιτήσεων κ.λπ. προς διεκπεραίωση. 

3. Η χορήγηση πάσης φύσεως αδειών στους υπαλλή¬ 
λους της Διεύθυνσης Ανάπτυξης. 



20634 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Η έγκριση μετακίνησης εκτός έδρας για εκτέλεση 
υπηρεσίας εντός Νομού στους υπαλλήλους της Διεύ¬ 
θυνσης Ανάπτυξης και γενικότερα, 

όλα τα έγγραφα αρμοδιότητας της Διεύθυνσης Ανά¬ 
πτυξης που δεν μεταβιβάζονται με την παρούσα από¬ 
φαση. 

III) Εξουσιοδοτούμε τους προϊσταμένους των Τμημά¬ 
των της Διεύθυνσης Ανάπτυξης Π.Ε. Λάρισας να υπο¬ 
γράφουν «Με εντολή Αντιπερκρερειάρχη», τα κατωτέρω 
έγγραφα και αποφάσεις αρμοδιότητας της υπηρεσίας: 

Α) Τον Προϊστάμενο του Τμήματος Χορήγησης Αδειών 
Ανάπτυξης. Ενέργειας και Φυσικών Πόρων (Τμήμα Α'): 

1. Η θεώρηση των ημερολογίων - βιβλίων των μονάδων 
παραγωγής εκρηκτικών υλών για τις πραγματοποιού¬ 
μενες δοκιμές και ελέγχους των εκρηκτικών και για τη 
συντήρηση του μηχανολογικού εξοπλισμού. 

2. Η τήρηση και ενημέρωση ηλεκτρονικού Ειδικού 
Μητρώου των επιχειρήσεων ναυπήγησης μετατροπής, 
επισκευής και συντήρησης πλοίων, η εγγραφή στο Ει¬ 
δικό Μητρώο και η διαγραφή από το Μητρώο αυτό 
των ανωτέρω επιχειρήσεων, η παρακολούθηση και ο 
έλεγχος αυτών. 

3. Η χορήγηση βεβαίωσης σχετικά με την αρτιότητα 
και καταλληλότητα του μηχανολογικού εξοπλισμού βι¬ 
ομηχανικών - βιοτεχνικών μονάδων επεξεργασίας βιο¬ 
μηχανικής ντομάτας. 

4. Η χορήγηση βεβαίωσης ότι προϊόντα που εισάγονται 
από το εξωτερικό, απευθείας, από εγχώριες βιομηχα¬ 
νίες, βιοτεχνίες ή επαγγελματικά εργαστήρια, για να 
χρησιμοποιηθούν αποκλειστικά ως πρώτες ύλες, δεν 
παράγονται από την εγχώρια βιομηχανία κατάλληλα 
για τη χρήση που προορίζονται και σε επάρκεια και ότι 
η οικονομική σημασία του παραγόμενου τελικού προϊό¬ 
ντος δικαιολογεί τον προθεσμιακό διακανονισμό ή την 
απαλλαγή από την υποχρέωση κατάθεσης χρηματικών 
προκαταβολών. 

5. Η χορήγηση βεβαίωσης ότι μηχανήματα, ανταλλα¬ 
κτικά μηχανημάτων, καθώς και κάθε άλλο είδος εγχώ¬ 
ριας ή ξένης προέλευσης, τα οποία έχουν ανάγκη επι¬ 
σκευής, δεν μπορούν να επισκευασθούν από εγχώριες 
επιχειρήσεις, προκειμένου να επιτραπεί η εξαγωγή των 
μηχανημάτων αυτών για την επισκευή και την εκ νέου 
εισαγωγή τους. 

6. Η χορήγηση βεβαίωσης για την ύπαρξη ή μη εγχώριας 
επιχείρησης κατασκευής γεωργικών μηχανημάτων, προ¬ 
κειμένου τα εισαγόμενα γεωργικά μηχανήματα να χρη¬ 
ματοδοτούνται από την Αγροτική Τράπεζα της Ελλάδος. 

7. Η χορήγηση βεβαίωσης ότι μορφές χλωριούχου 
πολυβινυλίου δεν παράγονται από την εγχώρια βιομη¬ 
χανία, κατάλληλα και σε επάρκεια, προκειμένου να μην 
επιβάλλεται, κατά την εισαγωγή τους, ο προβλεπόμενος 
δασμός. 

8. Η χορήγηση βεβαιώσεων και πιστοποιητικών σε 
θέματα αρμοδιότητας του τμήματος του, βάσει των 
στοιχείων που τηρούνται στην Υπηρεσία. 

9. Η χρέωση στους αρμόδιους υπαλλήλους του τμή¬ 
ματος του αιτήσεων κ.λπ. προς διεκπεραίωση. 

10. Η χορήγηση, από τους αρμόδιους υπαλλήλους του 
τμήματος του, ακριβών αντιγράφων και πιοτών φωτοα¬ 
ντιγράφων της αρμοδιότητας τους, καθώς και βεβαίωση 
γνησίου υπογραφής. 

11. Η θέση στο αρχείο υποθέσεων για τις οποίες δεν 
απαιτείται ενέργεια. 


12. Η ενημέρωση της ηλεκτρονικής βάσης δεδομένων 
της Διεύθυνσης Ανάπτυξης Π.Ε. Λάρισας, σε θέματα 
αρμοδιότητας του παρόντος Τμήματος. 

Β) Τον Προϊστάμενο του Τμήματος Επαγγέλματος 
(Τμήμα Β'): 

1. Τα σχετικά έγγραφα και αποφάσεις με τη διενέρ¬ 
γεια των εξετάσεων για τη χορήγηση των αδειών σε 
υδραυλικούς, ηλεκτρολόγους, μηχανοτεχνίτες, χειριστές 
μηχανημάτων, ηλεκτροσυγκολλητές καθώς και αδειών 
διενέργειας γομώσεων και πυροδοτήσεων υπονόμων 
και αποκολλήσεων επισφαλών όγκων από τα μέτωπα 
εξόρυξης σε μεταλλεία και λατομεία. 

2. Η χορήγηση τεχνικών επαγγελματικών αδαών. 

3. Η θεώρηση, ως προς τον χρόνο ισχύος, των τεχνι¬ 
κών επαγγελματικών αδειών. 

4. Η χορήγηση βεβαιώσεων και πιστοποιητικών σε 
θέματα αρμοδιότητας του τμήματος του, βάσει των 
στοιχείων που τηρούνται στην Υπηρεσία. 

5. Η χρέωση στους αρμόδιους υπαλλήλους του τμή¬ 
ματος του αιτήσεων κ.λπ. προς διεκπεραίωση. 

6. Η χορήγηση, από τους αρμόδιους υπαλλήλους του 
τμήματος του, ακριβών αντιγράφων και πιοτών" φωτοα¬ 
ντιγράφων της αρμοδιότητάς τους, καθώς και βεβαίωση 
γνησίου υπογραφής. 

7. Η θέση στο αρχείο υποθέσεων για τις οποίες δεν 
απαιτείται ενέργεια. 

8. Η ενημέρωση της ηλεκτρονικής βάσης δεδομένων 
της Διεύθυνσης Ανάπτυξης Π. Ε. Λάρισας σε θέματα 
αρμοδιότητας του παρόντος Τμήματος. 

Γ) Τον Προϊστάμενο του Τμήματος Εμπορίου και Του¬ 
ρισμού (Τμήμα Γ): 

1. Η άσκηση αρμοδιοτήτων σχετικά με την ίδρυση, 
λειτουργία, λύση των ανωνύμων εταιρειών κ.λπ. θέματα 

που αφορούν τις εταιρείες αυτές, όπως: 

1.1. Η έγκριση καταστατικών ανωνύμων εταιρειών και 
η τροποποίηση αυτών. 

1.2. Η έγκριση συγχώνευσης ανωνύμων εταιρειών. 

1.3. Η έγκριση διάσπασης Α.Ε. ή η μετατροπή τους 
σε Ε.Π.Ε. 

1.4. Η έγκριση σύστασης Α.Ε. με μετατροπή ή συγχώ¬ 
νευση επιχειρήσεων άλλης μορφής, καθώς και η τήρηση 
του μητρώου ανωνύμων εταιρειών και η άσκηση επο- 
πτείας επί των Α.Ε. και των υποκαταστημάτων αλλο¬ 
δαπών Α.Ε. και Ε.Π.Ε. 

1.5. Η επιβολή προστίμων σύμφωνα με το άρθρο 63δ 
του Κ.Ν. 2190/20 περί ανωνύμων εταιρειών. 

2. Η έκδοση αδειών διανομής κατ’ οίκον άρτου (άρθρο 
111 της αριθμ. 7/2009 Α.Δ). 

3. Η έκδοση αδειών για αγορά χύμα σπορέλαιων. 

4. Η θεώρηση επαγγελματικών αδαών συμμετοχής σε 
λαϊκές αγορές. 

5. Η χορήγηση άδειας παρασκευής, εισαγωγής και 
γενικά εμπορίας διαλυτικών, αραιωτικών, διαβρωτικών, 

βερνικιών, νιτρογλυκερίνης και οξικής κυτταρίνης, κα¬ 
θώς και των βοηθητικών υλών που χρησιμοποιούνται 

στις βαφές. 

6. Η θεώρηση βιβλίων διακίνησης καυσίμων. 

7. Η θεώρηση βιβλίων διακίνησης πετρελαίων. 

8. Η θεώρηση βιβλίων ιχνηλασιμότητας Εγχωρίων Νω¬ 
πών οπωρολαχανικών. 

9. Η συνδρομή στο έργο του Ε.Φ.Ε.Τ. και η διενέργεια 
ελέγχων ή άλλων πράξεων, που ζητούν τα εντεταλμένα 
όργανα του Ε.Φ.Ε.Τ. και σύμφωνα με τις οδηγίες τους. 

10. Η χορήγηση βεβαιώσεων και πιστοποιητικών σε 
θέματα αρμοδιότητας του τμήματός του, βάσει των 
στοιχείων που τηρούνται στην Υπηρεσία. 

11. Η χρέωση στους αρμόδιους υπαλλήλους του τμή¬ 
ματος του αιτήσεων κ.λπ. προς διεκπεραίωση. 

12. Η χορήγηση, από τους αρμόδιους υπαλλήλους του 
τμήματος του, ακριβών αντιγράφων και πιστών φωτοα¬ 
ντιγράφων της αρμοδιότητάς τους, καθώς και βεβαίωση 
γνησίου υπογραφής. 

13. Η θέση στο αρχείο υποθέσεων για τις οποίες δεν 
απαιτείται ενέργεια. 

14. Η ενημέρωση της ηλεκτρονικής βάσης δεδομένων 
της Διεύθυνσης Ανάπτυξης Π.Ε. Λάρισας, σε θέματα 
αρμοδιότητας του παρόντος Τμήματος. 

Δ) Τον Προϊστάμενο του Τμήματος Διά Βίου Μάθησης 
Παιδείας και Απασχόλησης (Τμήμα Δ) 

1. Η θεώρηση βεβαιώσεων εργαστηρίων ελευθέρων 
σπουδών αναφορικά με το γεγονός ότι έχει γίνει δε¬ 
κτό σ' αυτό υπήκοος τρίτης χώρας καθώς και για τη 
διάρκεια των σχετικών προγραμμάτων σύμφωνα με την 
παρ. 3 του άρθρου 30 του Ν. 3386/05. 

2. Η έγκριση σχολικών εκδρομών στο εσωτερικό. 

3. Η συγκρότηση σχολικών εφορειών, που λειτουργούν 
στις σχολικές μονάδες εκκλησιαστικής εκπαίδευσης. 

4. Η χορήγηση βεβαιώσεων και πιστοποιητικών σε 
θέματα αρμοδιότητας του τμήματός του, βάσει των 
στοιχείων που τηρούνται στην Υπηρεσία. 

5. Η μέριμνα διασφάλισης της ηλεκτρονικής διασύνδε¬ 
σης με τη Διεύθυνση Διά Βίου Μάθησης, Απασχόλησης, 
Εμπορίου και Τουρισμού. 

6. Η χρέωση στους αρμόδιους υπαλλήλους του τμή¬ 
ματος του αιτήσεων κ.λπ, προς διεκπεραίωση. 

7. Η χορήγηση, από τους αρμόδιους υπαλλήλους του 
τμήματος του, ακριβών αντιγράφων και πιοτών φωτοα¬ 
ντιγράφων της αρμοδιότητάς τους, καθώς και βεβαίωση 
γνησίου υπογραφής. 

8. Η θέση στο αρχείο υποθέσεων για τις οποίες δεν 
απαιτείται ενέργεια. 

Ε) Τον Προϊστάμενο του Τμήματος Διοικητικών Δια¬ 
δικασιών (Τμήμα Ε'): 

1. Τα σχετικά έγγραφα και αποφάσεις που αφορούν 
στον έλεγχο και τη παρακολούθηση όλων των διοικη¬ 
τικών θεμάτων της Διεύθυνσης. 

2. Η διαχείριση του συστήματος ηλεκτρονικής διασύν¬ 
δεσης της Διεύθυνσης Ανάπτυξης Π.Ε. Λάρισας με τη 
Διεύθυνση Βιομηχανίας, Ενέργειας και Φυσικών Πόρων 
της Περιφέρειας. 

3. Τα σχετικά με τη συνεργασία με τα Κέντρα Εξυ¬ 
πηρέτησης Πολιτών (ΚΕΠ) έγγραφα για τη χορήγηση 
αδειών, πιστοποιητικών κ.λπ. 

4. Η αυτεπάγγελτη ή ύστερα από αίτηση των ενδια¬ 
φερομένων, αναζήτηση από άλλες Υπηρεσίες ή Αρχές, 
δικαιολογητικών απαραίτητων για την έκδοση αδειών. 5. 
Η χορήγηση βεβαιώσεων και πιστοποιητικών σε θέματα 
αρμοδιότητας του τμήματός του, βάσει των στοιχείων 
που τηρούνται στην Υπηρεσία. 

6. Η χρέωση στους αρμόδιους υπαλλήλους του τμή¬ 
ματός του αιτήσεων κ,λπ. προς διεκπεραίωση. 

7. Η χορήγηση, από τους αρμόδιους υπαλλήλους του 
τμήματός του, ακριβών αντιγράφων και πιστών φωτοα¬ 
ντιγράφων της αρμοδιότητάς τους, καθώς και βεβαίωση 
γνησίου υπογραφής. 

8. Η θέση στο αρχείο υποθέσεων για τις οποίες δεν 
απαιτείται ενέργεια. 


IV) Θέματα ευρύτερης σημασίας 

Ο Προϊστάμενος της Διεύθυνσης και οι Προϊστάμενοι 
των Τμημάτων αυτής θέματα σοβαρά και ευρύτερης 
σημασίας να τα φέρουν προς υπογραφή στα ανώτερα 
ιεραρχικά όργανα. 

Σε όλες τις παραπάνω περιπτώσεις της παρούσας, 
εφόσον ο εκδοχέας υπογραφής κωλύεται ή απουσιάζει 
οι προαναφερόμενες αρμοδιότητες υπογραφής «Ε.Α» θ’ 
ασκούνται κατά τα προβλεπόμενα στον Οργανισμό της 
Περιφέρειας Θεσσαλίας. 

Με την παρούσα η ισχύς της οποίας αρχίζει από τη 
δημοσίευσή της, παύει να ισχύει κάθε προγενέστερη 
σχετική απόφαση. 

Η παρούσα απόφαση δεν προκαλεί δαπάνη σε βάρος 
του προϋπολογισμού του Κράτους ή της Περιφέρειας 
Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 30 Απριλίου 2013 

Η Αντιπεριφερειάρχης 

ΕΙΡΗΝΗ ΚΑΡΑΛΑΡΙΩΤΟΥ 
-♦- 

Αριθμ. 28850 (2) 

Καθιέρωση υπερωριακής εργασίας με αμοιβή, κατά το 
έτος 2013, για το προσωπικό της Ομάδας Διοίκησης 
του έργου με τίτλο «ΡΑΒΚδ ννίΤΗΟυΤ ΒΟΒΟΕΒ8» 
στο πλαίσιο του συγχρηματοδοτούμενου Ευρωπαϊ¬ 
κού Προγράμματος Εδαφικής Συνεργασίας Ελλάδα - 
Ιταλία 2007-2013. 

Ο ΔΗΜΑΡΧΟΣ ΚΕΡΚΥΡΑΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του άρθρου 20 του Ν. 4024/2011 (ΦΕΚ 
226/Α'/27.1.2011) «Συνταξιοδοτικές ρυθμίσεις, ενιαίο μι¬ 
σθολόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015», όπως τροποποιή¬ 
θηκαν με τις διατάξεις της παραγράφου 1 του άρθρου 
45 του Ν. 4071/2012. 

3. Την υπ’ αριθμ. οικ. 2/78400/0022/14.11.2011 εγκύκλιο 
της 22ης Διεύθυνσης Μισθολογίου του Γενικού Λογι¬ 
στηρίου του Κράτους «Παροχή οδηγιών για την εφαρ¬ 
μογή των διατάξεων του Δευτέρου Κεφαλαίου του 
Ν. 4024/2011 (ΦΕΚ 226/Α') - Συνταξιοδοτικές ρυθμίσεις, 
ενιαίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015». 

4. Την απόφαση του Υφυπουργού Ανάπτυξης, Ανταγω¬ 
νιστικότητας και Ναυτιλίας με θέμα: «Εγκριση ένταξης 
στο ΠΔΕ 2012 των έργων» με ημερομηνία εκδόσεως 
25.09.2012 (ΑΔΑ: Β4ΘΙΦ-ΒΡΒ). 

5. Την υπ’ αριθμ. απόφαση 2-21/2013 της Οικονομικής 
Επιτροπής περί έγκρισης διάθεσης πίστωσης για την 
υλοποίηση του εν λόγω προγράμματος της ΣΑΕΠ 3228, 
με Κ.Ε. 2012ΕΠ32280026. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την με αριθμό 20-512/16.11.2011 απόφαση του Δ.Σ. 
περί χρηματοδότησης του έργου «Πάρκα χωρίς Σύνο¬ 
ρα - ΡβγΙο ννίΐήουί ΒοΓόθΓδ». 

7. Την υπ’ αριθμ. 9543/01.02.2013 απόφαση του Δημάρ¬ 
χου Κέρκυρας που αφορά τον ορισμό ομάδας έργου στο 
πλαίσιο της συμμετοχής του Δήμου στο έργο «Πάρκα 
χωρίς Σύνορα - ΡβγΙ<5 ννίΙΙιουΙ Βογ0θγ3». 

8. Το γεγονός ότι οι υπάλληλοι του Δήμου Κέρκυ¬ 
ρας που αποτελούν την ομάδα έργου, για να αντιμε¬ 
τωπίσουν τις αυξημένες υποχρεώσεις τους (σύνταξη 
μετάφραση κειμένων, οικονομική διαχείριση, παρα¬ 
κολούθηση συμβάσεων, σύνταξη αναφορών προόδου, 
εν γένει συντονισμό και οργάνωση των δραστηρι¬ 
οτήτων του προγράμματος κ.τ.λ.) όσον αφορά την 
υλοποίηση του έργου «Πάρκα χωρίς Σύνορα - ΡβγΙ<3 
ννίΙΙιουΙ ΒοΓόθΓδ» εργάζονται και πέραν του κανονικού 
ωραρίου. 

9. Το γεγονός, ότι το ύψος της προκαλούμενης δαπά¬ 
νης θα αντιμετωπιστεί από τις πιστώσεις της κατηγορί¬ 
ας δαπανών «3ΤΑΡΡ 003Τ3» του έργου, Κ.Α. 15.6474.023, 
αποφασίζουμε: 

1. Διαπιστώνουμε την ανάγκη πραγματοποίησης υπε- 
ρωριακής εργασίας του προσωπικού που απασχολεί¬ 
ται στην Ομάδα Διοίκησης του έργου με τίτλο «ΡΑΒΚ5 
ννίΤΗΟυΤ ΒΟΒΟΕΒ3» του συγχρηματοδοτούμενου Ευ¬ 
ρωπαϊκού Προγράμματος Εδαφικής Συνεργασίας Ελ¬ 
λάδα - Ιταλία 2007-2013, για το χρονικό διάστημα έως 
31.12.2013. 

2. Εγκρίνουμε την καθιέρωση συμπληρωματικής υπε- 
ρωριακής εργασίας πέρα του υποχρεωτικού ωραρίου 
εργασίας του προσωπικού που απασχολείται στην 
Ομάδα Διοίκησης του έργου για το χρονικό διάστημα 
έως 31.12.2013, για μέχρι τέσσερις (04) υπαλλήλους του 
Δήμου Κέρκυρας ως εξής: 

Μέχρι είκοσι (20) ώρες ανά υπάλληλο κατά μήνα για 
απογευματινή εργασία εργασίμων ημερών. 

Στους ανωτέρω υπαλλήλους δεν περιλαμβάνονται 
Προϊστάμενοι Διεύθυνσης και Γενικής Διεύθυνσης. 

Το προσωπικό καθορίζεται με την απόφαση 20585/ 
07.03.2013 του Δημάρχου Κέρκυρας, ενώ ο αριθμός των 
ωρών ανά υπάλληλο εξαρτάται από τις εποχικές, έκτα¬ 
κτες και επείγουσες υπηρεσιακές ανάγκες. 

Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 4 Απριλίου 2013 

Ο Δήμαρχος 
ΙΩΑΝΝΗΣ ΤΡΕΠΕΚΛΗΣ 
-♦- 

Αριθμ. 28848 (3) 

Καθιέρωση υπερωριακής εργασίας με αμοιβή, κατά το 
έτος 2013, για το προσωπικό της Ομάδας Διοίκησης 
του έργου με τίτλο «Προώθηση και ενίσχυση της κοι¬ 
νής θαλάσσιας κουλτούρας - Μβογίβ Θγθοιβ Μβγθ» στο 
πλαίσιο του συγχρηματοδοτούμενου Ευρωπαϊκού 
Προγράμματος Εδαφικής Συνεργασίας Ελλάδα - Ιτα¬ 
λία 2007-2013. 

Ο ΔΗΜΑΡΧΟΣ ΚΕΡΚΥΡΑΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87Α') «Νέα Αρχι¬ 


τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του άρθρου 20 του Ν. 4024/2011 (ΦΕΚ 
226/Α'/27.1.2011) «Συνταξιοδοτικές ρυθμίσεις, ενιαίο μι¬ 
σθολόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015», όπως τροποποιή¬ 
θηκαν με τις διατάξεις της παραγράφου 1 του άρθρου 
45 του Ν. 4071/2012. 

3. Την υπ’ αριθμ. οικ. 2/78400/0022/14.11.2011 εγκύκλιο 
της 22ης Διεύθυνσης Μισθολογίου του Γενικού Λογι¬ 
στηρίου του Κράτους «Παροχή οδηγιών για την εφαρ¬ 
μογή των διατάξεων του Δευτέρου Κεφαλαίου του 
Ν. 4024/2011 (ΦΕΚ 226/Α') - Συνταξιοδοτικές ρυθμίσεις, 
ενιαίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015». 

4. Την απόφαση του Υφυπουργού Ανάπτυξης, Ανταγω¬ 
νιστικότητας και Ναυτιλίας με θέμα: «Εγκριση ένταξης 
στο ΠΔΕ 2012 των έργων» με ημερομηνία εκδόσεως 
25.09.2012 (ΑΔΑ: Β4ΘΙΦ-ΒΡΒ). 

5. Την υπ’ αριθμ. απόφαση 2-21/2013 της Οικονομικής 
Επιτροπής περί έγκρισης διάθεσης πίστωσης για την 
υλοποίηση του εν λόγω προγράμματος της ΣΑΕΠ 3228, 
με Κ.Ε. 2012ΕΠ32280019. 

6. Την με αριθμό 20-513/16.11.2011 απόφαση του Δ.Σ. περί 
χρηματοδότησης του έργου «Προώθηση και ενίσχυση 
της κοινής θαλάσσιας κουλτούρας - Μβρηα Θγθοιβ Μβγθ». 

7. Την υπ’ αριθΜ. 4485/17.01.2013 απόφαση του Δημάρ¬ 
χου Κέρκυρας που αφορά τον ορισμό ομάδας έργου στο 
πλαίσιο της συμμετοχής του Δήμου στο έργο «Προώ¬ 
θηση και ενίσχυση της κοινής θαλάσσιας κουλτούρας - 
Μ39Π3 Θγθοιβ Μβγθ» και την τροποποίηση αυτής υπ’ 
αριθΜ. 9543/01.02.2013 απόφαση. 

8. Το γεγονός ότι οι υπάλληλοι του Δήμου Κέρκυρας 
που αποτελούν την ομάδα έργου, για να αντιμετωπί¬ 
σουν τις αυξημένες υποχρεώσεις τους (σύνταξη μετά¬ 
φραση κειμένων, οικονομική διαχείριση, παρακολούθη¬ 
ση συμβάσεων, σύνταξη αναφορών προόδου, εν γένει 
συντονισμό και οργάνωση των δραστηριοτήτων του 
προγράμματος κ.τ.λ.) όσον αφορά την υλοποίηση του 
έργου «Προώθηση και ενίσχυση της κοινής θαλάσσιας 
κουλτούρας - Μβοιπβ Θγθοιβ Μβγθ» εργάζονται και πέραν 
του κανονικού ωραρίου. 

9. Το γεγονός, ότι το ύψος της προκαλούμενης δαπά¬ 
νης θα αντιμετωπιστεί από τις πιστώσεις της κατηγορί¬ 
ας δαπανών «3ΤΑΡΡ Θ05Τ3» του έργου, Κ.Α. 15.6474.017, 
αποφασίζουμε: 

1. Διαπιστώνουμε την ανάγκη πραγματοποίησης υπε- 
ρωριακής εργασίας του προσωπικού που απασχολείται 
στην Ομάδα Διοίκησης του έργου με τίτλο «Προώθηση 
και ενίσχυση της κοινής θαλάσσιας κουλτούρας - Μβρπβ 
Θγ80Ϊ3 Μβγθ» του συγχρηματοδοτούμενου Ευρωπαϊκού 
Προγράμματος Εδαφικής Συνεργασίας Ελλάδα - Ιταλία 
2007-2013, για το χρονικό διάστημα έως 31.12.2013. 

2. Εγκρίνουμε την καθιέρωση συμπληρωματικής υπε- 
ρωριακής εργασίας πέρα του υποχρεωτικού ωραρίου 
εργασίας του προσωπικού που απασχολείται στην 
Ομάδα Διοίκησης του έργου για το χρονικό διάστημα 
έως 31.12.2013, για μέχρι τέσσερις (04) υπαλλήλους του 
Δήμου Κέρκυρας ως εξής: 

Μέχρι είκοσι (20) ώρες ανά υπάλληλο κατά μήνα για 
απογευματινή εργασία εργασίμων ημερών. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Στους ανωτέρω υπαλλήλους δεν περιλαμβάνονται 
Προϊστάμενοι Διεύθυνσης και Γενικής Διεύθυνσης. 

Το προσωπικό καθορίζεται με την απόφαση 20586/ 
07.03.2013 του Δημάρχου Κέρκυρας, ενώ ο αριθμός των 
ωρών ανά υπάλληλο εξαρτάται από τις εποχικές, έκτα¬ 
κτες και επείγουσες υπηρεσιακές ανάγκες. 

Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 4 Απριλίου 2013 

Ο Δήμαρχος 
ΙΩΑΝΝΗΣ ΤΡΕΠΕΚΛΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην με αριθμό πρωτοκόλλου: 10054/2484/8.4.2013 
απόφαση του Υφυπουργού Εργασίας, Κοινωνικής Ασφά¬ 
λισης και Πρόνοιας η οποία δημοσιεύθηκε στο ΦΕΚ 
948/18.4.2013, τ.Β' και αφορά στις Προμήθειες Φορέων 
εποπτευομένων από το Υπουργείο Εργασίας, Κοινω¬ 
νικής Ασφάλισης και Πρόνοιας, στο τέλος της περί¬ 
πτωσης 12 του προοιμίου της απόφασης προστίθενται 
οι λέξεις: «και τις διατάξεις του Ν. 4075/2012 (ΦΕΚ 89/ 
Α'/11.04.2012)». 

(Από το Υπουργείο Εργασίας, 
Κοινωνικής Ασφάλισης και Πρόνοιας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήϋρ://νννννν.β1.9Γ - ε-πιαϊΙ: ννοόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 33 103061 30008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































